《夏夜同刘仲美读正学方先生文》
宋代·王绅

良宵尘事寂，好月升前楹。庭卉荐芳细，松风入怀清。

故人百里来，一见双眼明。呼童具鸡黍，浊醪聊对倾。

山南文章伯，雄论神鬼惊。一自钧天奏，屏缩嘈唽鸣。

挑灯谩披阅，口诵兼手誊。烦襟顿蠲涤，鄙吝无由生。

信知斯文妙，能起薄俗情。酒酣共忻赏，疑义释春冰。

作者简介：宋人。神宗元丰初内官。效王建作宫词百首。